CELEX: 32016R1845
Language: lv
Date: 2016-10-18 00:00:00
Title: Komisijas Īstenošanas regula (ES) 2016/1845 (2016. gada 18. oktobris), ar ko nosaka piešķīruma koeficientu, kurš jāpiemēro attiecībā uz atbalsta pieteikumiem par piena ražošanas samazināšanu saskaņā ar Deleģēto regulu (ES) 2016/1612

19.10.2016   
            
            
               LV
            
            
               Eiropas Savienības Oficiālais Vēstnesis
            
            
               L 282/42
            
         KOMISIJAS ĪSTENOŠANAS REGULA (ES) 2016/1845
   (2016. gada 18. oktobris),
   ar ko nosaka piešķīruma koeficientu, kurš jāpiemēro attiecībā uz atbalsta pieteikumiem par piena ražošanas samazināšanu saskaņā ar Deleģēto regulu (ES) 2016/1612
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
   ņemot vērā Komisijas 2016. gada 8. septembra Deleģēto regulu (ES) 2016/1612, ar ko paredz atbalstu par piena ražošanas samazināšanu (2), un jo īpaši tās 4. panta 2. punktu,
   tā kā:
   
               (1)
            
            
               Deleģētā regula (ES) 2016/1612 paredz atbalstu piena ražotājiem, kas paši apņemas uz trīs mēnešu laikposmu samazināt govs piena piegādes. Šo atbalstu izmaksā, pamatojoties uz atbalsta pieteikumiem. Ja kopējais daudzums, uz kuru attiecas paziņotie pieņemamie un ticamie atbalsta pieteikumi, pārsniedz maksimālo apjomu, kas norādīts minētās regulas 1. panta 1. punktā, dalībvalstis piemēro piešķīruma koeficientu daudzumam, uz ko attiecas katrs atbalsta pieteikums.
            
         
               (2)
            
            
               Daudzumi, uz kuriem attiecas atbalsta pieteikumi, kas iesniegti par 2016. gada novembri un decembri un 2017. gada janvāri, pārsniedz kopējo maksimālo apjomu. Tāpēc ir jānosaka piešķīruma koeficients.
            
         
               (3)
            
            
               Lai nodrošinātu Deleģētās regulas (ES) 2016/1612 drīzu īstenošanu, šai regulai būtu jāstājas spēkā nākamajā dienā pēc tās publicēšanas,
            
         IR PIEŅĒMUSI ŠO REGULU.
   1. pants
   Piešķīruma koeficients, kas piemērojams daudzumiem, uz kuriem attiecas atbalsta pieteikumi par govs piena piegādes samazināšanu 2016. gada novembrī un decembrī un 2017. gada janvārī saskaņā ar Deleģēto regulu (ES) 2016/1612, ir 0,12462762.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 18. oktobrī
      
         
            Komisijas
         
         
            un tās priekšsēdētāja vārdā –
         
         
            lauksaimniecības un lauku attīstības ģenerāldirektors
         
         Jerzy PLEWA
      
   
   
      (1)  OV L 347, 20.12.2013., 671. lpp.
   
   
      (2)  OV L 242, 9.9.2016., 4. lpp.